open-index/open-wikipedia-markdown huggingface dataset:
נעורי איוואן

**נעורי איוואן** (ברוסית: **Иваново детство**) הוא סרט דרמה מלחמה סובייטי משנת 1962 והסרט העלילתי הראשון בבימויו של אנדריי טרקובסקי. הוא נכתב על ידי מיכאיל פפאבה וטרקובסקי. הסרט מבוסס על סיפורו הקצר של ולדימיר בוגומולוב משנת 1957 "איוואן" (ברוסית: Иван). בסרט מככבים הילד ניקולאי בורלאייב יחד עם ולנטין זובקוב, יבגני ז'ריקוב, סטפן קרילוב, ניקולאי גרינקו, ואשתו של טרקובסקי אירמה ראוש. הסרט היה אחד מכמה סרטים סובייטים, כמו העגורים עפים ו"בלדה של חייל", שהציגו את המחיר האנושי של המלחמה ולא האדירו את חוויית המלחמה כפי שנעשה בסרטים שהופקו לפני תקופת ההפשרה של חרושצ'וב. בריאיון משנת 1962 הצהיר טרקובסקי כי בעת יצירת הסרט הוא רצה "להעביר את כל שנאת המלחמה שלו" וכי הוא בחר בילדות "כי זה מה שהכי מנוגד למלחמה."

זה היה סרטו העלילתי הראשון של טרקובסקי. הסרט זכה לו לשבחים ביקורתיים והתפרסם גם בקנה מידה בינלאומי, כשזכה בפרס אריה הזהב בפסטיבל הסרטים של ונציה בשנת 1962. יוצרי קולנוע מפורסמים כמו אינגמר ברגמן, סרגי פרג'נוב וקשישטוף קישלובסקי שיבחו את הסרט והזכירו את השפעתו על יצירתם.

## תקציר העלילה
הסרט מספר את סיפורו של הילד היתום איוואן, שהוריו נהרגו על ידי הכוחות הגרמנים הפולשים במהלך מבצע ברברוסה ואת חוויותיו במלחמת העולם השנייה.

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 1962
קטגוריה:סרטים סובייטיים
קטגוריה:סרטי מלחמת העולם השנייה
ג'ון בל (שחקן)

**ג'ון בל** (באנגלית: **John Bell**; נולד ב-20 באוקטובר 1997) הוא שחקן סקוטי. הוא שיחק בתפקיד ביין בשניים מסדרת סרטי "ההוביט", איאן מארי הצעיר בסדרת הטלוויזיה "זרה" של ערוץ Starz, אנגוס בסרט "באטלשיפ", הליוס בסרט "זעם הטיטאנים", וגילם את טובי קולמן בתוכנית הטלוויזיה "Tracy Beaker Returns".

## ביוגרפיה
בל נולד בפייזלי שבסקוטלנד. הופעת הבכורה שלו בטלוויזיה הייתה ב-2007 כששיחק בתפקי קריט בפרק "אוטופיה" של הסדרה "דוקטור הו". במרץ 2008 הופיע כזמר מוביל בקדימון לתוכנית הכישרונות "I'd Do Anything" של ערוץ BBC1. ב-2009 שיחק בל בתפקיד ראשי בסרט הדרמה הקצר "Transit".

ב-2009 הופיע בל לראשונה בקולנוע בדמות יתום צעיר בשם תומאס בסרט "A Shine of Rainbows". בשנים 2009 ו-2010 גילם את אנתוני ויבר בסדרת הטלוויזיה "Life of Riley". ב-2011 הופיע בסרט הטלוויזיה "הטי" בתפקיד רובין לה מסורייה. בשנים 2010 ו-2011 כיכב בל בתפקיד טוני קולמן בסדרת הטלוויזיה לילדים, זוכת הבאפט"א, "Tracy Beaker Returns".

ב-2012 שיחק בל בתפקיד הליוס בסרט הפנטזיה "זעם הטיטאנים", ואחר כך הופיע בתפקיד אנגוס בסרט המדע בדיוני "באטלשיפ". עוד ב-2012 שיחק בתפקיד בילי במפסי במיני-סדרה "Hatfields & McCoys". ב-2013 ו-2014 גילם את ביין, בנו של בארד הקשת בסרט "ההוביט: מפלתו של סמאוג" ובסרט ההמשך "ההוביט: קרב חמשת הצבאות". עוד ב-2013 שיחק בפרק בסדרה "רציחות במידסומר" בתפקיד ג'יימי קאר.

ב-2017 הצטרף בל לצוות שחקני הסדרה "זרה" בעונה השלישית, והוא מגלם בה את איאן מארי הצעיר, בנם של איאן וג'ני. הדמות שלו הופיעה לראשונה בסדרה בפרק "א. מלקולם".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקנים ילדים בריטים
קטגוריה:בריטים שנולדו ב-1997
Codemasters

**Codemasters** (בעברית: קודמאסטרס) היא חברה בריטית לפיתוח משחקי וידאו, שבסיסה בסאות'הם , ווריקשייר שבאנגליה.

החברה נוסדה בשנת 1986 על ידי צמד האחים ריצ'רד ודיווד דרלינג, ועל כן היא אחת ממפתחות המשחקים הוותיקות באירופה.

החברה ידועה בעיקר בשל סדרות משחקים המרוצים המצלחות שהוציאה ביניהן Colin Mcrae Dirt, Grid וסדרת המשחקים הרשמית של הפורמולה 1.

## היסטוריה

**שנות ה-1980**

האחים דרלינג למדו תכנות בוונקובר דרך כרטיס ניקוב ובאמצעות מחשב Commodore PET.  בתחילת הדרך, הם הצטרפו לחברה שנקראה Mastertronic הוציאה משחקים מז'אנרים שונים.

בשנת 1985 הם רכשו כמחצית מן החברה והפכו לעצמאים, שנה לאחר מכן הם שינו את שם החברה ל-Codemasters. הם יצרו את המשחק הראשון המבוסס על מרוצי BMX.

בהצהרות החברה הם אמרו שהכיוון הוא למשחקים במחיר מוזל אבל עם איכויות של מחיר מלא, ובראשיתה החברה בעיקר העסיקה בעיקר פרילנסרים.

**שנות ה-1990**

המעבר בראשית שנות ה-90 החברה עברה מהתמקדות במחשבי 8 ביט למחשבי 16 ביט, ולמשחקים מתומחרים במחיר מלא.

בשנות ה-90 החברה הייתה ידועה בעיקר בשל סדרות המשחקים Dizzy , סדרת Micro machines  וכן משחק טניס רשמי בחסות פיט סמפרס לסגה מגה דרייב ול-NES.

המשחקים שווקו בעיקר על ידי חברת Camerica.  החברה נתבעה במסגרת המשפט Galoob v. Nintendo  שבה הייתה הפרה של זכויות יוצרים על ידי צ'יט מובנה במכשיר שהחברה שווקה (Game Genie).

לקראת סוף שנות ה-90 החברה פתחה בהתרחבות לכיוון השוק האמריקאי.

**שנות ה-2000**

בין 1998–2004 שיווקה החברה מספר משחקי מוזיקה בחסות MTV בהם משחקים די ג'יי אשר יוצר רמיקסים.

בנוסף למשחקי המרוצים TOCA  ו-Colin McRae Rally  החברה גם פיתחה משחקי קריקט (Brian Lara Cricket) ואת סדרת משחקי היריות בגוף ראשון Operation Flashpoint .

בשנת 2007 יצא המשחק הראשון בסדרת המרוצים Colin McRae: Dirt. מספר חודשים לאחר יציאת המשחק נהרג קולין מקריי. החברה גם הוציאה באותה השנה את המשחק הראשון בסדרת Overlord. 

במאי 2008 זכתה החברה ברישיון בו היא תפתח משחק שנתי העוקב אחר עונות הפורמולה 1. ב-2009 יצא המשחק הראשון, F1 2009 ומאז ועד היום (2020) החברה מפתחת ומשווקת בכל שנה משחק מרוצים של הפורמולה 1.

**שנות ה-2010**

באמצע 2012 עברה החברה להתמקד במרוצי מכוניות באופן בלעדי, ולהתמתג מחדש כ"Codemasters Racing". החברה המשיכה להתבסס על שלוש סדרות מאז ועד היום (2020):

*Dirt ולשעבר Colin McRae Rally* :

סדרה אשר נעה משחקיות ארקיידית ואתגרי פעלולים, למרוצים רציניים יותר כמו מרוצי ראלי קרוס ומרוצי ראלי מציאותיים. מספר דוגמאות:
* Dirt 3  - משחק בדגש על מרוצי פעלולים מסוג ג'ימקאנה  ובשיתוף פעולה עם הנהגים קן בלוק וטרווויס פסטרנה.
* Dirt: Showdown  - משחק שרובו עוסק בתרבות הדמולישן דרבי.
* Dirt Rally  - משחק המתבוסס על מרוצי ראלי קרוס ומרוצי ראלי ברחבי העולם.

*Grid ולשעבר TOCA: Touring Car Championship* 

סדרה שבעיקר מתמקדת במרוצי מכוניות תיור, אבל גם כוללת מאפיינים ארקיידים כמו מרוצי דריפט ואתגרים מבוססי זמן.

*F1 video game series* 

סדרה שיוצאת אחת לשנה ועוקבת אחר העונה הנוכחית במרוצי הפורמולה 1. המשחקים כוללים את כל הרישיונות - כלומר כל הנהגים, המכוניות המסלולים ואף את אליפות הפורמולה 2 ומכוניות מן העבר.

החל משנת 2024 החברה תפתח ותשווק את המשחק הרשמי של אליפות העולם בראלי.

## קישורים חיצוניים

* 

קטגוריה:חברות משחקי וידאו
קטגוריה:חברות בריטיות
נואה ג'ופ

**נואה ג'ופ** (באנגלית: **Noah Jupe;** נולד ב-25 בפברואר 2005) הוא שחקן קולנוע וטלוויזיה אנגלי.

## ילדותו
נואה ג'ופ נולד ב-25 בפברואר 2005, לשחקנית קייטי קוואנו וליוצר הסרטים כריס ג'ופ.

## קריירה
ג'ופ התחיל את הקריירה שלו בשנת 2015, בגיל 10. סדרת הטלוויזיה הראשונה בה השתתף ג'ופ הייתה "פני דרדפול", בה גילם את דמותו של צ'ארלס צ'נדלר. בין הסרטים המוכרים בהם שיחק, ניתן למצוא את הסרטים "פלא", "ילד דבש" ו"פורד נגד פרארי".

בשנת 2020 שיחק במיני-סדרת הטלוויזיה "היית צריכה לדעת" של רשת HBO, בתפקיד של הנרי פרייז'ר, בנם של ניקול קידמן ויו גרנט. בספטמבר 2020 פורסם כי לוהק לסרטו החדש של הבמאי סטיבן סודרברג שיקרא "No Sudden Move" לצידם של דון צ'ידל, בניסיו דל טורו ודייוויד הארבור.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:בריטים שנולדו ב-2005
איגוד המשפט הבין-לאומי

**איגוד המשפט הבין-לאומי** (באנגלית: The **International Law Association**, בראשי תיבות: **ILA**) הוא ארגון ללא מטרות רווח בתחום המשפט הבין-לאומי, שהוקם בבריסל שבבלגיה בשנת 1873, והמטה שלו נמצא כיום בלונדון בבריטניה.

## פעילות הארגון
זהו אחד הארגונים הוותיקים בתחום המשפט הבין-לאומי בעולם ובעל מעמד יועץ, כארגון בין-לאומי לא-ממשלתי, למספר סוכנויות באו"ם. איגוד המשפט הבין-לאומי מונה 18 ועדות פעילות ו-5 קבוצות לימוד המנתחות היבטים ספציפיים של המשפט הבין-לאומי הפרטי והציבורי. ממצאי הקבוצות הללו מופצים לחבריה מספר פעמים בשנה.

נכון לשנת 2022, יש באיגוד מעל 4,400 חברים פעילים ברחבי העולם. החברות באיגוד המשפט הבין-לאומי נעות בין עורכי דין בפרקטיקה פרטית, אקדמיה, ממשלה ורשות שופטת ועד מומחים (לא עורכי דין) מתחומים מסחריים, תעשייתיים ופיננסיים, נציגי גופים כמו ארגוני שילוח ובוררות ולשכות מסחר.
ארכיוני האיגוד נשמרים במכון ללימודי משפט מתקדמים, שבבית הספר ללימודים מתקדמים ומכילים רשומות המתוארכות משנותיו הראשונות, עד המאה הנוכחית. איגוד המשפט הבין-לאומי כונה בתחילה "האגודה לרפורמה וקודיפיקציית חוק האומות", ועבר לשמו הנוכחי בשנת 1895.

האיגוד מפרסם פרסומים מקצועיים, דוחות ועידות וקבוצות מחקר ותיעוד של הדיונים בישיבות העבודה של כל ועידה, יחד עם ההחלטות שאומצו. עותקים של מרבית דוחות הוועידות וכן פרסומים אחרים זמינים במטה האיגוד וחלקם זמינים אונליין.
האיגוד מעניק מלגות, מארגן ביאנלות בין-לאומיות במדינות מארחות ומקיים סמינרים בין-לאומיים למשפט בין-לאומי. איגוד המשפט הבין-לאומי הקים קרן מלגות במאי 2014 במטרה לעזור לאנשים צעירים להשתתף בכנסים אזוריים או דו שנתיים של האיגוד. הפרסים הראשונים הוענקו בספטמבר 2014 והעניקו מלגות ל-8 צעירים שנכחו בכנס אזורי בליסבון. 20 מלגות נוספות הוענקו עבור 20 צעירים להשתתף בוועידה הבין-לאומית של ILA 2016 ביוהנסבורג.

איגוד המשפט הבין-לאומי פועל באמצעות סניפים שהם אזוריים אך לרוב מוגבלים למדינה אחת בלבד. נכון לשנת 2022, יש לאיגוד 63 סניפים ברחבי העולם. אם אין סניף זמין באזור מסוים, חברי האיגוד יכולים להיות חברים במטה איגוד המשפט הבין-לאומי שבבריטניה. החל משנת 1949, מקום מושבו של הסניף הישראלי בירושלים וחברים בו 24 עורכי דין ישראלים (נכון לשנת 2022).

## קבוצות לימוד
להלן רשימת הקבוצות הפעילות (נכון לשנת 2022):

## ועדות
להלן רשימת הוועדות (נכון לשנת 2022):

## קישורים חיצוניים
* 
* אתר איגוד המשפט הבין-לאומי ברשת החברתית פייסבוק
* אתר איגוד המשפט הבין-לאומי ברשת החברתית טוויטר
* אתר איגוד המשפט הבין-לאומי ברשת החברתית לינקדאין

## הערות שוליים

קטגוריה:ארגונים בין-לאומיים
קטגוריה:ארגונים לא-ממשלתיים
קטגוריה:לונדון
קטגוריה:משפט בין-לאומי
Chromatica II

"**Chromatica II**" (בעברית: "**כרומטיקה II**") הוא קטע כלי של הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica. קטע הכלי יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.

## רקע וכתיבה
קטע הכלי נכתב והופק על ידי ליידי גאגא ביחד עם וייט סי. כמו כן, הוא קטע הכלי השני באלבום מתוך שלושה, כשלפניו "Chromatica I", ואחריו "Chromatica III". גם שני קטעי הכלי הנוספים נכתבו והופקו על ידי גאגא וסי.

"Chromatica II" מתפקד כקטע המעבר בין "Fun Tonight" ל-"911". דבריה של גאגא לגבי קטע הכלי הוצגו ברקע שלו בספוטיפיי, תוך שהיא אמרה עליו: "אני מאמינה שבמהלך המסעות שלנו כאנשים, הדברים הופכים להיות מפחידים וגחמניים בו זמנית. הרגשתי שהחיים שואלים את הבלתי אפשרי ממני ולדעתי, אני לא היחידה שמרגישה כך. אז כן, פחדתי. עם זאת אני מאמינה בקסם. לכן, כתבתי את קטע הכלי הזה. כך יכולתי לבטא את אותו הקסם שאני מאמינה בו".

קולות הרקע בקטע הכלי בוצעו על ידי ליידי גאגא בלבד, בדומה לקולות הרקע שבוצעו על ידה בקטעי הכלי הנוספים.

## ביקורת
סטיבן דוו ממגזין הבילבורד סקר את כל שירי האלבום, תוך שסקר גם את שלושת קטעי הכלי שבו. דוו כתב כי "תראו, קטעי כלי הם דבר נחמד, אם לא מיותרים. ב-*[[Chromatica]]*, קטעי הכלי משמשים כהפסקות ידידותיות בין השירים השונים ואחרי כל קטע כלי, מגיע סגנון חדש של שירים".

באתר האינטרנט *La Voz del Interior* נכתב כי "קטע הכלי בדומה לשניים הנוספים, מחזק את מעמדו הרעיוני של האלבום".

## הצלחה
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. האודיו זכה להצלחה רבה, כאשר צבר למעלה מ-710,000 אלף צפיות. אודיו נוסף של השיר, צבר בשעות בודדות למעלה מ-775,000 צפיות. גם במצעדי האייטונס זכה השיר להצלחה, כאשר נכנס לעשרות מצעדים שונים, כמו מצעדי האייטונס שבמלטה וקפריסין.

בסמוך לצאתו, עלה קטע הכלי לרשת הזרמת המדיה ספוטיפיי, וצבר למעלה מ-8.5 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
כלב מי שמנגן

**כלב מי שמנגן** (באנגלית: **Rock Dog**) הוא סרט הנפשה ממוחשבת אמריקני-סיני, אשר בוים על ידי אש ברנון.

## תקציר העלילה
בודי, כלב שמירה שאמור להמשיך את דרכו של אביו בשמירת כפר הכבשים, חושש שאין לו את התשוקה הנדרשת לקחת את תפקידו של אביו, קמפה. כאשר רדיו נופל מהשמיים, ומתוכו בוקע שיר של אגדת הרוק, וסקרנותו גוברת. בודי מחליט לעזוב את ביתו כדי לרדוף אחרי חלומו בעיר הגדולה. לינוקס, מנהיג חבורת הזאבים, רודף אותו מתוך האמונה שהוא כרטיס הכניסה שלו לכפר הכבשים. עכשיו בודי צריך למצוא דרך להציל את המשפחה שלו וחבריו מבלי לוותר על החלום שלו.

## מדבבים

## סרט המשך
סרט המשך בשם "כלב מי שמנגן 2: רוק מסביב לפארק" הופץ ביוני 2021, כאשר אחריו צפוי לצאת סרט המשך בשם "כלב מי שמנגן 3: הקרב על הקצב".

## קישורים חיצוניים

* 

* 

## הערות שוליים

קטגוריה:סרטים באנגלית
קטגוריה:סרטי 2016
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה ממוחשבת
קטגוריה:סרטים על כלבים
קטגוריה:סרטים על חתולים
קטגוריה:סרטי הנפשה מוזיקליים
קטגוריה:סרטי אנימציה על בעלי חיים
קטגוריה:סרטי אנימציה על ידידות
קטגוריה:סרטי אנימציה על מוזיקה ומוזיקאים
Fun Tonight

"**Fun Tonight**" (בעברית: "**כיף הלילה**") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica. השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.

## רקע וכתיבה
השיר נכתב על ידי ליידי גאגא, יעקב כשר, סקרילקס, רמי ובלאדפופ והופק על ידי סקרילקס ובלאדפופ גם כן. השיר הוא שיר בסגנון הפופ שמושפע ממוזיקת דאנס-פופ ומכמה סוגי מוזיקה נוספים, בדומה לשאר שירי האלבום. בשיר יש שימוש בכלי מקלדת, גיטרה, תופים, בס וערבוב מוזיקלי.

"Fun Tonight" הוא שיר אופטימי שעוסק במאבק כנגד הפסימיות. כשיצא, נטען כי השיר מדובר על ארוסה לשעבר של גאגא כריסטיאן קרינו, אך בהמשך, זו ציינה במפורש כי השיר מדבר על עצמה ועל התחושות הכלליות שלה. השיר נחשף כאשר פורסמה רשימת השירים המלאה של האלבום.

אף על פי ששם השיר הוא "Fun Tonight" (בעברית: כיף הלילה), גאגא טוענת כי היא כלל לא מצליחה ליהנות באותו הלילה, אך היא שומרת על אופטימיות.

## ביקורת
כבר כשיצא, זכה השיר לביקורות ושבחים ממבקרי המוזיקה. באתר האינטרנט של הרפרס בזאר כי "המעריצים של ליידי גאגא חושבים שהיא שרה את השיר על ארוסה לשעבר כריסטיאן קרינו", תוך שהוסיפו כי "ליידי גאגא כבר חשפה שהאלבום Chromatica, הושפע מכאב ושברון לב מהזוגיות שלה בעבר. מעריציה של הכוכבת, לעומת זאת, משוכנעים שאחד משירי האלבום נכתב במיוחד על ארוסה כריסטיאן קרינו".

מגזין Elle, סקר באופן מקיף את השיר, תוך שפירט מדוע השיר כן מדבר על ארוסה לשעבר של גאגא, כריסטיאן קרינו. במגזין קוסמופוליטן דובר על הנושא בהרחבה גם כן, ובביקורת שערכו הגרדיאן על האלבום עצמו, צוין כי השיר הוא אחת מהסיבות שהופכים את Chromatica, לאלבום אישי מאוד של גאגא.

## הצלחה
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. בפחות מ-24 שעות, הצליח האודיו לצבור מאות אלפי צפיות, תוך שנכון ליוני 2020, צבר למעלה ממיליון צפיות. אודיו נוסף של השיר, צבר בשעות בודדות למעלה מ-500,000 צפיות ונכון ליוני 2020 מונה הצפיות שלו עומד על למעלה ממיליון צפיות גם כן, בדומה לקודם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שהופקו על ידי בלאדפופ
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ליידי גאגא
קטגוריה:שירים על לילות
הר אגברט (אנטארקטיקה)

**הר אגברט** (באנגלית: **Mount Egbert**) הוא הר מכוסה קרח ברכס דאגלס באי אלכסנדר, שבאנטארקטיקה.

ההר ממוקם 15 קילומטרים דרומית - דרומית-מזרחית מהר סטיבנסון.

גובהו של ההר 2,895 מטרים מעל פני הים. הר אגברט הוא ההר השני בגובהו באי אלכסנדר (הר סטיבנסון הוא הגבוה ביותר).

## היסטוריה
### גילוי ההר

ההר נצפה ממרחק לראשונה בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו, אולם המשלחת באותה עת חשבה כי רכס דאגלס כולו (כמו גם הר זה) אינם מצויים באי אלכסנדר (אלא בחצי האי האנטארקטי).

חלק זה של רכס דאנגלס נסקר על ידי המשלחת הבריטית אל ארץ גרהאם בשנת 1936, בפיקודו של ג'ון ריימיל.

הרכס נסקר ומופה בשנית על ידי סקר שטחי חסות איי פוקלנד בשנת 1948.

הרכס מופה כולה בהתבסס על תצלומי האוויר שצולמו על ידי משלחת החקר האנטארקטית רון בין השנים 1947–1948, ועל ידי סקר שטחי חסות איי פוקלנד בשנת 1960.

### מקור השם

שמו של ההר ניתן לו על ידי אנשי המשלחת הבריטית אל ארץ גרהאם.

ההר נקרא על שמו של אגברט, מלך אנגליה במאה התשיעית, וזאת בדומה לאתרים רבים אחרים ברכס דאגלס הנקראים על שמם של מלכים סקסוניים.

## לקריאה נוספת

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA444&lpg=PA444&dq=%22Mount+Ethelred%22&source=bl&ots=qbXHxoObv5&sig=ACfU3U1siHelajSWt5c18Wo0kG29JmFvyw&hl=en&sa=X&ved=2ahUKEwjOgtyGr-nqAhXVtXEKHRByD_c4ChDoATACegQIBxAB#v=onepage&q=%22Mount%20Ethelred%22&f=false Sailing Directions (planning Guide) and (enroute) for Antarctica]**, P 377

## ראו גם

* הר אתלוולף
* הר אתלרד
* הר אתלסטאן
* הר אדרד
* רכס אתלברט
* הר אלפרד

## קישורים חיצוניים
* הר אגברט באתר הסקר הגאולוגי של ארצות הברית
* הר אגברט באתר הגאזט האנטארקטי של ממשלת אוסטרליה
* הר אגברט באתר הגאזט האנטארקטי המשווה SCAR של ממשלת אוסטרליה
* הר אגברט באתר peakbagger
* תרשים הנוף הנשקף מהר אגברט באתר peakvisor
* תחזית מזג אוויר עדכנית עבור הר אגברט (לפי גבהים)
* מפת אזור הר אגברט
* הר אגברט והמרחקים ממנו לאתרים בסביבתו באתר peakery

## הערות שוליים

אגברט
הדום הקרח וגנר

**הדום הקרח וגנר** או **קרחון ההדום וגנר** (באנגלית: **Wagner Ice Piedmont**) הוא הדום קרח המתנשא מעל החלק הדרום-מערבי של האי רוטשילד בסמוך לאי אלכסנדר, שבאנטארקטיקה.

אורכו של הדום הקרח 17 קילומטרים (בכיוון צפון-מערב - דרום-מזרח); ורוחבו 7 קילומטרים.

## היסטוריה
### גילוי ומיפוי הדום הקרח

הדום הקרח התגלה מן האוויר וצולם מהאוויר על ידי השירות האנטארקטי של ארצות הברית בשנת 1940, אך לא מופה על ידי השירות האנטארקטי.

הדום הקרח מופה לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).

המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

### מקור השם

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.

הדום הקרח נקרא על שמו של המלחין הגרמני ריכרד וגנר; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005]**, USGS

## קישורים חיצוניים

* הדום הקרח וגנר באתר הסקר הגאולוגי של ארצות הברית
* הדום הקרח וגנר באתר הגאזט האנטארקטי של ממשלת אוסטרליה
* הקרח וגנר באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:ריכרד וגנר
וגנר
יחסי ונואטו–יפן

**יחסי ונואטו–יפן** הם היחסים הדיפלומטיים בין **[[ונואטו|רפובליקת ונואטו]]** לבין **[[יפן]]**. שתי המדינות כוננו יחסים דיפלומטיים רשמיים בינואר 1981, כחצי שנה לאחר עצמאותה של ונואטו.

## נציגויות דיפלומטיות
* ונואטו אינה מיוצגת ביפן, הן בדרג השגרירות והן בדרג הקונסולרי.
* יפן אינה מיוצגת בוונואטו, הן בדרג השגרירות והן בדרג הקונסולרי. יפן האמינה את שגרירותה שבסובה, בירת פיג'י, על ונואטו.

## סחר
בשנת 2018 שוויו של הייצוא היפני לוונואטו עמד על 1,210 מיליון ין. באותה השנה, הייבוא היפני מונואטו עמד על 7,430 מיליון ין.

## יפנים בוונואטו
על פי הלשכה היפנית המרכזית לסטטיסטיקה, בשנת 2018 התגוררו בוונואטו שבעים ושישה אזרחים יפניים.

## קישורים חיצוניים
* יחסי ונואטו–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
אמונה (פסל)

**אמונה**,  (באנגלית: **Faith**) (ולעיתים מכונה **הפסל הלבן**) הוא פסל סביבתי רחב ידיים שתוכנן על ידי הפסל היהודי אמריקאי אלכסנדר ליברמן והוקם ב-1984. הפסל ניצב בקצה מדשאה רחבה ("גן הפסל הלבן") בסמוך לצומת הגבעה הצרפתית ומעט לפני "גשר הגבעה הצרפתית" ומלון דן ירושלים, בין השכונות גבעת המבתר והגבעה הצרפתית בירושלים, בהצטלבות הכבישים שדרות בר-לב, שדרות לוי אשכול ודרך שכם.

ליברמן פיסל פסלים רבים בסגנון גאומטרי, ופסל זה הוא מהמפורסמים שביצירותיו. הפסל בנוי ממספר אלמנטים בעלי צורות גאומטריות שונות המחוברות זו לזו בצורה בה הפסל נראה שונה מכל זווית. באופן זה ביקש האמן להביע את הפסיפס האנושי המורכב והחיבור המשותף בין כל הדתות והמגזרים בעיר ירושלים מתוך האמונה המשותפת באל, ומכאן ניתן לו שמו, "אמונה". הוא העניק אותו במתנה לעיריית ירושלים וזו מתחזקת אותו בקביעות, לצד הפארק שסביבו. הפסל עשוי מבטון וממתכת.

הפסל מסמל את המעבר לירושלים הצפונית, ומיקומו היווה ציון סמלי לצומת המכונה "צומת הגבעה הצרפתית" או "צומת בר-לב", שבו התרחשו פיגועים ומתקפות טרור במהלך השנים, בעיקר במהלך האינתיפאדה השנייה. הכיכר שבה הוצב הפסל קרויה על שם ריצ'רד מיינרצהגן.

## גלריה

BeliefAlexanderLibermanDec122022 01.jpg
BeliefAlexanderLibermanDec122022 02.jpg
BeliefAlexanderLibermanDec122022 03.jpg
BeliefAlexanderLibermanDec122022 04.jpg
BeliefAlexanderLibermanDec122022 05.jpg
BeliefAlexanderLibermanDec122022 06.jpg
Belief by Alexander Lieberman.jpg
Dove, modern art 1345 (518195120).jpg
Behold- Views of Jerusalem (9068622843).jpg
Dove statue 1346 (518199016).jpg


## לקריאה נוספת
* דוד קרויאנקר, **ירושלים: שכונות ובתים: תקופות וסגנונות**, כתר 1996, עמ' 216

## קישורים חיצוניים

* הפסל הלבן, במבט מיוחד, אלנור, משרד החינוך תשע"ז
* אמונה או הפיל הלבן, צלמי ירושלים
* קו בר-לב הירושלמי, הערות שוליים להיסטוריה
* תצלום של הפסל הלבן מכיוון הפארק והמדשאה הרחבה שסביבו. מס' 11 משמאל
* על הפסל, הקרן לירושלים

קטגוריה:ירושלים: פסלים
קטגוריה:שכונות הבריח
שדרת שליטי רוסיה

**שדרת [[שליטי רוסיה]]** (ברוסית: **Аллея правителей России**)  היא שדרת פסלים הממוקמת במוסקבה. 

השדרה מורכב מסט של עמודים זהים שעליהן מותקנים פסלי חזה של כל שליטי רוסיה, החל מהנסיך רוריק. המרחב בו שוכנות הפסלים הוא כיכר קטנה, בתוך שטח הבית בשדרת פטרובריגסקי 4, כיכר ליד אחוזת טורגנוב-בוטקין. 

פתיחת השדרה התקיימה ב-26 במאי 2017. בטקס נכחו שר התרבות של הפדרציה הרוסית ויו"ר האגודה ההיסטורית הצבאית הרוסית ולדימיר מדינסקי ושרת החינוך והמדע של הפדרציה הרוסית אולגה וסילייבה. פסלי מנהיגי ברית המועצות נפתחו ב-22 בספטמבר 2017 ופסל חזה של נשיא הפדרציה הרוסית הראשון נפתח ב-23 באפריל 2018. 

הפסלים נעשו על ידי זוראב צרטלי. 

## רשימת השליטים

## קישורים חיצוניים
* http://moscowalk.ru/cao/basmannyi/vystavki/alley-of-rulers.html 
* http://www.aif.ru/dontknows/actual/chto_takoe_alleya_praviteley_i_chi_byusty_tam_ustanovyat 
* http://iamruss.ru/alleya-pravitelej-v-moskve/ 
* http://rvio.histrf.ru/activities/news/item-3509 

## הערות שוליים

קטגוריה:מוסקבה
קטגוריה:פסלים (יצירות)
קטגוריה:שליטי רוסיה
רנואר (מותג)

**רנואר רשת חנויות אופנה בע"מ** היא קמעונאית אופנה ישראלית. הרשת משווקת מוצרי ביגוד, הנעלה, תכשיטים, תיקים ואביזרי אופנה. תחת הקבוצה פועל גם המותג "Twentyfourseven". רנואר היא רשת האופנה החמישית בגודלה בישראל.

## היסטוריה
בשנת 1993 הוקמה קבוצת רנואר על ידי אנשי העסקים אלי ברקוביץ' ויוסי ברוש כרשת אופנה לנשים בלבד. שנה לאחר מכן, ב-1994 הצטרף אליהם סרג' דרעי, המחזיק 10% מהחברה ומשמש מאז כמנכ"ל הקבוצה. בתחילת המאה ה-21 נכנסה החברה גם לעולם האופנה לגברים. בשנת 2002 הודיעה הרשת על השקעה של כ-10 מיליון ש"ח בפתיחת 8 סניפים חדשים, שהצטרפו ל-30 הסניפים הקיימים. בנוסף, יושקעו 14 מיליון ש"ח בהרחבת שטחי מסחר קיימים ל-8,000 מ"ר במקום 3,000 מ"ר. שמונת הסניפים נפתחו בקונספט מחודש ובו חנויות רחבות המשתרעות על שטח ממוצע של 150 עד 200 מ"ר.

בשנת 2006 עמדו מכירות החברה על 233 מיליון ש"ח ובשנת 2007 על 280 מיליון ש"ח. באותה שנה החלה בגל שיפוצים ושדרוגים לחנויותיה. כחלק ממיתוגה מחדש של הרשת ובשיתוף המעצב ברוך נאה. תחילה היא פתחה חנות קונספט בקניון עזריאלי בשטח של 200 מ"ר ובהשקעה של מיליון דולר. לאחריה נפתחו בשנת 2007 עוד 8 חנויות קונספט בהשקעה של 8 מיליון דולר. חלק מהחנויות היו חדשות, ואחרות הן שדרוג של סניפים שפעלו זה מכבר. החנויות שנפתחו היו גדולות במיוחד והשתרעו על שטח של 150–400 מ"ר, לעומת שטח של 100–200 מ"ר שהיה נהוג קודם לכן. עוד באותה שנה רנואר נכנסה לתחום אביזרי האופנה (אקססוריז).

בשנת 2019 פתחה הרשת מחלקות להום סטייל (עיצוב הבית) בשם "RENUAR & MORE" ב-15 חנויות הקונספט הגדולות של המותג. אלו מתחרות ברשתות בינלאומיות כמו זארה ו-H&M. במחלקה נמכרים פריטים לבית כמו כריות, מצעים, כלי נוי ונרות.

לקבוצת רנואר סניפים הפרוסים בפריסה ארצית בקניונים הגדולים בישראל. הקבוצה מוכרת הן דרך חנויות בבעלותה והן דרך מערך זכיינות. בשנת 2020 בעקבות התפרצות נגיף הקורונה בישראל והנחיות משרד הבריאות נסגרו סניפי רנואר לחודשים אחדים.

הקבוצה מעסיקה כ-1,300 עובדים; כ-300 עובדים במטה החברה ובמרכז הלוגיסטי אשר בראשון לציון, יתר העובדים מועסקים ב-95 נקודות מכירה ברחבי ישראל. יחד עם המותג שלה הפונה לצעירים וצעירות, "**Twentyfourseven**", רנואר היא רשת האופנה החמישית בגודלה בישראל, ומחזור המכירות של הקבוצה עומד על כ-500 מיליון ש"ח.

## סכסוכים משפטיים
בשנת 2003 תבעה הדוגמנית בר רפאלי חצי מיליון שקל מ"רנואר" בנימוק שהם ביטלו חוזה עמה לאחר שסירבה להצטלם בעירום. באותה תקופה הייתה רפאלי קטינה ותלמידת תיכון. בשנת 2007 הושגה פשרה לפיה תפצה רנואר את רפאלי ב-140 אלף ש"ח, למרות שטענותיה העיקריות נדחו.

בסוף שנת 2004 הוציאה חברת מיקרוסופט בבית המשפט המחוזי בת"א צו מניעה זמני האוסר על רנואר להפר את זכויות היוצרים וסימני המסחר של מיקרוסופט בתוכנות המחשב שלה. בתביעה טענה מיקרוסופט כי עותקים לא חוקיים של תוכנות מחשב שלה הותקנו בכ־100 תחנות מחשב בחברה ומשמשים אותה לצרכים עסקיים. בהתאם לכך דרשה מיקרוסופט כ-300 אלף ש"ח. בית המשפט מינה כונס נכסים שהוסמך לבצע צווי חיפוש ותפיסה אצל רנואר בכל הנוגע לאותן תוכנות. הסכסוך הסתיים בפסק דין בהסכמה, לפיו התביעה של מיקרוסופט נדחתה אך ניתן צו האוסר על רנואר מלעשות שימוש בתוכנות מחשב פרי פיתוחה.

## קישורים חיצוניים

* 

* 

## הערות שוליים

קטגוריה:חברות אופנה ישראליות
קטגוריה:ישראל: תעשיית טקסטיל
קטגוריה:רשתות שיווק בישראל
קטגוריה:ראשון לציון: חברות
קטגוריה:רשתות אופנה
קטגוריה:ישראל: חברות שהוקמו ב-1993
דודג' D24 קסטום

**דודג' D24 קסטום** (באנגלית : **Dodge D24 Custom**, קרוי גם : **Dodge D24C**) היא מכונית משפחתית גדולה אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1949–1946 ב-ארצות הברית

## ממאפייני "דודג' D24 קוסטום"

* מנוע קדמי / מנוע בנזין
* מנוע הנעה אחורית
* מנוע קירור מים

### תצורות
* 2 דלתות - קופה
* 4 דלתות - סדאן (6 נוסעים)
* 4 דלתות - סדאן (7 נוסעים)
* 2 דלתות - קבריולה

## גלריה

קובץ:1946 Dodge D24C 4-Door Sedan 275.JPG | "דודג' D24 קסטום", שנת 1946
קובץ:1946 Dodge D24C 4-Door Sedan Suicide Doors & Gullwing Hood 262.JPG | "דודג' D24 קסטום", שנת 1946
קובץ:1946 Dodge D24C 4-Door Sedan 272.JPG | "דודג' D24 קסטום", שנת 1946
קובץ:C10-46dodge.jpg | "דודג' D24 קסטום" - קבריולה
קובץ:1948 Dodge Custom, NL.jpg | "דודג' D24 קסטום", שנת 1948
קובץ:Dodge Custom dutch licence registration AL-62-64-.JPG | "דודג' D24 קסטום" - קבריולה
קובץ:Dodge Custom (1947), Dutch licence registration AL-62-64 pic1.JPG | "דודג' D24 קסטום" - קבריולה
קובץ:C10-46dodge.jpg | "דודג' D24 קסטום" - קבריולה
קובץ:1946 Dodge Custom - -IMG 0845.jpg | "דודג' D24 קסטום" - קופה, שנת 1946
קובץ:46 Dodge (5886000157).jpg | "דודג' D24 קסטום" - קופה
קובץ:1946 Dodge D24C 4-Door Sedan Dash 255.JPG | "דודג' D24 קסטום" דגם 4 דלתות סדאן - מבט לתא הנהג ולוח מחוונים


## ראו גם
* דודג'
* דודג' קסטום רויאל
* דודג' 880
* דודג' דה לוקס

## קישורים חיצוניים

* 
* 

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1946
D24 קסטום
קטגוריה:מכוניות אמריקאיות
קטגוריה:כלי רכב צבאיים אמריקאיים
Breaking Me

"**Breaking Me**" הוא סינגל של הדי ג'יי הגרמני טופיק בשיתוף הזמר השוודי A7S.

## רקע
ביחס לשיר, האמנים חשפו שזוהי . לדברי טופיק, . השיר נכתב במהלך מפגשי כתיבת שירים בברלין ובמיאמי במהלך חודשיים.

## ביקורת
רחל קופר מ-*EDM* תיארה את השיר . היא ציין גם כמה השיר . המבקרים של השיר ציינו גם את העובדה שלמרות האנונימיות של A7S, השיר נהנה יותר ויותר מהשירה של אותו אמן שוודי.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טופיק
קטגוריה:שירי A7S
קטגוריה:שירים באנגלית
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הבין-לאומי של מדיה פורסט
רחבת הריקודים

**רחבת הריקודים** הוא פזמון שכתב יענקל'ה רוטבליט, והלחינה וביצעה יהודית רביץ. השיר יצא לאור בשנת 1987.

## רקע
בשיר מסופר על מערכת יחסים בין גבר לאישה שהכירו על רחבת הריקודים במועדון. האישה היא בחורה מבית טוב והגבר עבריין.

הרקע לכתיבת השיר הוא סיפור אהבתם של שמעיה אנג'ל, שהואשם והורשע ברצח כפול ולאחר מכן גם ברצח שותפו לפשע בעודם מרצים מאסר, ושרה אנג'ל שהייתה נשואה לו באותה עת שהואשמה במתן הוראה וסיוע לרצח וזוכתה מחמת הספק. 

רוטבליט סיקר את המשפט עבור עיתון "חדשות" בעת שכתב את השיר. 

השיר נכלל באלבומה של יהודית רביץ שנקרא "באה מאהבה".

השורה בשיר "האושר הוא הפשע המושלם" היא תרגום מהותי של השיר "Happiness Is a Warm Gun" של הביטלס.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים שנכתבו על ידי יענקל'ה רוטבליט
קטגוריה:שירי יהודית רביץ
קטגוריה:סינגלים בהוצאת NMC יונייטד אנטרטיינמנט
יחסי טורקיה–קנדה

**יחסי טורקיה–קנדה** הם יחסי החוץ בין קנדה לטורקיה. שתי המדינות הן חברות G-20, נאט"ו, הארגון לשיתוף פעולה ולפיתוח כלכלי, הארגון לביטחון ולשיתוף פעולה באירופה, האומות המאוחדות וארגון הסחר העולמי.

## היסטוריה
המהגרים הטורקים הראשונים הגיעו לקנדה בסוף המאה ה-19 מתחומי האימפריה העות'מאנית. בשנת 1922, זמן קצר לאחר קבלת עצמאותה, החליטה קנדה את ההחלטה הראשונה של מדיניות החוץ שלה בניגוד לבריטניה שהיא לא תשתתף במלחמה עם טורקיה במהלך משבר צ'נקלה. הקשר הרשמי הראשון בין שתי המדינות התרחש בשנת 1943 כאשר ממשלת טורקיה הודיעה לאוטווה על כוונתה לפתוח שגרירות קבועה, שנפתחה בשנת 1944. קנדה החזירה אחר כך בשנת 1947 בפתיחת שגרירות באנקרה.

במהלך המלחמה הקרה, היחסים בין שתי המדינות התפתחו בעיקר סביב שיתוף פעולה צבאי וביטחוני במסגרת נאט"ו. במרץ 1985 תקפו שלושה מחברי הצבא המהפכני הארמני את השגרירות הטורקית באוטווה והחזיקו את השגריר וכמה אנשים נוספים בשגרירות. התוקפים רצו שטורקיה תכיר ברצח העם הארמני. לאחר ארבע שעות, שוחררו בני הערובה ללא פגע והחמושים הובאו למעצר המשטרה. זו הייתה התקיפה השלישית על הצוות הדיפלומטי הטורקי באוטווה על ידי תוקפים ארמנים בשלוש שנים.

בשנת 2004, הפרלמנט הקנדי הכיר רשמית ברצח העם הארמני. ההכרה של קנדה השפיעה לרעה על היחסים הדו-צדדיים בין המדינות.

נערכו הרבה ביקורים רמי דרג בין מנהיגי שתי המדינות. ביוני 2010, נשיא טורקיה רג'פ טאיפ ארדואן ביקר בקנדה כדי להשתתף בפסגת ה-G20 בטורונטו. בנובמבר 2015 ביקר ראש ממשלת קנדה ג'סטין טרודו בטורקיה כדי להשתתף בפסגת ה-G20 באנטליה.

ביוני 2019 חתמו קנדה וטורקיה על מזכר הבנות להקמת ועדה כלכלית וסחר משותפת, במטרה לקיים פגישות שנתיות בין פקידים ועסקים קנדיים וטורקים להרחבת הזדמנויות סחר והשקעות דו צדדיות.

באוקטובר 2021 איימה טורקיה לגרש את שגריר קנדה בעקבות תמיכתו בשחרור עות'מאן קבאלה, שהשתתף בניסיון ההפיכה בטורקיה מהכלא הטורקי.

## יחסי סחר
בשנת 2019 הסתכם המסחר בין שתי המדינות ב-2.4 מיליארד דולר. למעלה מ-350 חברות קנדיות משקיעות בטורקיה, בעיקר בתחומי האנרגיה, הכרייה, טכנולוגיית המידע והתשתיות.

## נציגויות דיפלומטיות
* טורקיה מחזיקה בקנדה שגרירות באוטווה ו-5 קונסוליות באדמונטון, הליפקס, מונטריאול, טורונטו וונקובר.
* קנדה מחזיקה בטורקיה שגרירות באנקרה וקונסוליה כללית באיסטנבול.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גלות (סיפור בדיוני)

**גלות** (באנגלית: **Exile**) הוא סיפור מדע בדיוני קצר מאת אדמונד המילטון . הוא פורסם לראשונה בגיליון מאי 1943 של המגזין Super Science Stories. גרסה מתורגמת לעברית התפרסמה בכתב העת "פנטסיה 2000" בשנת 1982, גיליון מספר 26. הסיפור דן בקיומם של יקומים מקבילים ובאפשרות לממש מציאות מתוך דמיון.

הסיפור הוצע לקבלת פרס ה"הוגו במבט לאחור" בשנת 1944.

## עלילה
הסיפור נפתח בתיאור של פגישת סופרי מדע בדיוני. מטרת הפגישה היא לדבר על עבודתם. לאחר ארוחה ושיחה בנושאים כלליים, המספר, שהוא אחד המשתתפים, מציין שהסופרים מנסים להיראות כמו אנשים רגילים, אבל הם מיוחדים בכך שאינם מרוצים מהעולם; כולם חלמו על עולמות מוזרים עוד לפני שהם היו סופרים, והוא אומר שחלומות אלה נובעים מכך שהם אינם מרגישים בבית בעולם. סופר אחר, ברייזל, אומר שהם היו מרגישים עוד פחות בבית בכל אחד מהעולמות האחרים. סופר השלישי, קאריק, מצטרף לשיחה ומספר שדבר דומה קרה לו – הוא כתב על עולם דמיוני ואז היה עליו לחיות בו. לאחר שהסופר הרביעי, מדיסון, אומר שהוא מקווה שזה עולם יותר נעים מהעולם שהוא כותב עליו, קאריק אומר שהוא היה יוצר את העולם שונה מאוד מכפי שיצר אותו במקור אילו היה יודע מה עומד להתרחש.

בהמשך מספר קאריק על המקרה. קאריק עבר לגור סמוך לתחנת כוח גדולה. הוא החל לחשוב על עולם בדיוני מסוים, ודמיין אותו על כל פרטיו. הוא התרכז בהם הרבה זמן, ואז שמע קליק מוזר בראשו. הוא הרגיש שמחשבותיו התממשו. הוא ניער מעליו את המחשבה, אבל למחרת, אחרי שחשב על תושבי העולם, שמע שוב קליק מוזר בראשו. הוא דמיין את עצמו בתוך העולם, ולפתע הועבר לשם. לאחר שעברה התרגשותו מהתקרית, הוא החל לסלוד מהעולם אליו הגיע. העולם היה אלים יתר על המידה. הוא רצה לצאת, אך לא יכול היה. הוא החל לכתוב סיפורי מדע בדיוני. הסיפורים בעצם היו על העולם האמיתי.

כעבור זמן-מה, אחד הסופרים שואל אותו איך הוא הצליח לבסוף לצאת. קאריק משיב: "אני עדיין כאן".

## דמויות הסיפור
כמו הרבה סיפורי מדע בדיוני קצרים, אין הרבה מידע על הדמויות, שכן הדגש הוא על העלילה. הדמויות הן קאריק, מדיסון, ברייזל, והדובר. כולם סופרי מדע בדיוני. לא ידוע אם הדמויות מבוססות על סופרי מדע בדיוני אמיתיים, ואם כן – על מי.

## מחבר הסיפור
אדמונד המילטון (21 באוקטובר 1904 - 1 בפברואר 1977) היה סופר מדע בדיוני אמריקאי, מהתקופה שידועה כ"תור הזהב של המדע הבדיוני". הסיפור הראשון שהוא פרסם היה "אלוהים הוא המפלצת של ממוראת", בגיליון אוגוסט 26 של המגזין "סיפורים מוזרים", ובין השנים 1926–1948 הוא פרסם 79 סיפורים במגזין זה. ב-1946 התחתן המילטון עם סופרת המדע הבדיוני לי ברקט. הם כמעט ולא פרסמו ספרים יחד.

## ביקורות
הסיפור היה מועמד לקבלת פרס ה"הוגו במבט לאחור" בשנת 1944, אבל הפסיד לסיפור *[[R is for Rocket]]*  של ריי ברדבורי.

## קישורים חיצוניים
* מידע על הסיפור

## הערות שוליים

קטגוריה:סיפורי מדע בדיוני קצרים
קטגוריה:ספרות אמריקאית
קטגוריה:יצירות משנת 1943
שעיר קפריסאי

**שעיר קפריסיאי** (שם מדעי: *Otus cyprius*) הוא דורס לילה ממשפחת הינשופיים, אנדמי לקפריסין. ישנם חוקרים שסוברים שזהו תת-מין של השעיר המצוי. הוא דומה לו בממדיו (אורך של 19 עד 21 ס"מ לערך) ובצבע נוצותיו האפורות-מסורטטות. כמו שאר השעירים הוא בעל נוצות המתאימות לצבע קליפת העצים, עליהם הוא יושב.

שעיר זה מצוי לרוב בחורשי אורנים טבעיים, בייחוד מהמין אורן קפריסאי (*Pinus brutia*).

השעיר הקפריסאי לא מצוי בסכנה בטבע, אם כי האנדמיות שלו עלולה לסכן אותו בעתיד. השעיר קפריסיאי טרם הוכר באתר IUCN כמין נפרד ונחשב לתת-מין של השעיר המצוי.

## קישורים חיצוניים

## הערות שוליים

קטגוריה:ינשופיים
קטגוריה:קפריסין: עופות
קטגוריה:קפריסין: בעלי חיים אנדמיים
דרך ארץ – ההופעה

**דרך ארץ –  ההופעה** הוא אלבום הופעה הראשון של גידי גוב, שיצא בשנת 1988.

האלבום יצא שנה לאחר יציאת אלבומו האחרון של גוב "דרך ארץ" שזכה להצלחה גדולה, מה שהוביל את גוב לצאת לסיבוב הופעות סולו הראשון בקריירה שלו.
את ההופעה הפיק מוזיקלית רמי קליינשטיין. בנוסף לשירים מאלבום "דרך ארץ", שילב גוב בהופעה שירים של להקת כוורת שהיה חבר בה ובשלב זה חדלה לפעול למעט מופעי איחוד שהתקיימו אחת לכמה שנים.

## רשימת שירים

## משתתפי האלבום
* בנצי גפני –  גיטרה בס
* אלון הלל –  תופים, סימונס וקסיו 101
* נאור דיין –  קולות רקע, גיטרה
* רמי קליינשטיין –  פסנתר, סינתיסייזר, אורגן, קולות רקע, שירה, עיבודים

## קרדיטים
* הוקלט במועדון "צוותא" –  20 במאי 1988, חג השבועות. אולפני D.B.
* הקלטה, מיקסים דיגיטליים –  יעקב מורנו
* מנהל במה, טכנאי ראשי –  מיכי גוב
* טכנאי הופעה –  אילן לזובסקי, אפיק פלג, דרור שאשא, יובל ליבליך, רובי אלסטר, רועי נגר
* עוזר טכנאי –  גילי אוריאל
* תאורה –  מנו לוי
* צילום –  ורדי כהנא.
* הפקה מוזיקלית –  רמי קליינשטיין
* עוזרי הפקה –  נורית פרידמן, גילי דיין-פרל
* יחסי ציבור –  מירי בן יוסף.
* ניהול הפקה –  דורית לנץ.
* עוזרת הפקה –  גילה חממי.
* ניהול אישי והפקה –  מיכאל תפוח –  אתי אנטה, "המון הפקות".

## קישורים חיצוניים

קטגוריה:אלבומי גידי גוב
קטגוריה:אלבומי הופעה בעברית
קטגוריה:אלבומים שהופקו על ידי מיכאל תפוח
קטגוריה:אלבומי חברת הד ארצי
יחסי הממלכה המאוחדת – ונצואלה

**יחסי הממלכה המאוחדת–ונצואלה** הם יחסים דו-צדדיים בין בריטניה לבין ונצואלה.

## איי פוקלנד
למרות שהיחסים בין המדינות הן בעיקר יחסים טובים, ונצואלה הביע את תמיכתה בארגנטינה על המחלוקת לגבי איי פוקלנד שבסופו של דבר הובילה למלחמת פוקלנד בין בריטניה וארגנטינה בשנת 1982.

## תמיכה בריטית בהחלפת נשיא
החל מאוגוסט 2017, ממשלת בריטניה המליצה על 'נסיעות חיוניות בלבד' לוונצואלה, והחזיקה את בני משפחותיהם של עובדי השגרירות הבריטית, בשל 'התסיסה והאי-היציבות המתמשכים', תוך ציון המחאה והפשע במדינה.

בינואר 2019 במהלך ביקור בארצות הברית הצהיר שר החוץ של בריטניה ג'רמי האנט כי "ניקולאס מדורו אינו המנהיג הלגיטימי של ונצואלה" ומנהיג האופוזיציה בוונצואלה, חואן גואידו צריך להיות נשיא ונצואלה. ב-4 בפברואר 2019, האנט הצהיר כי בריטניה הכירה רשמית בגוידאו כנשיא. מדיניות זו היא יוצאת דופן ספציפית למדיניות ארוכת השנים בבריטניה להכיר במדינות ולא בממשלות ספציפיות.

בסתיו 2019 משרד החוץ וחבר העמים הבריטי הקים את 'יחידת השיקום בוונצואלה' בראשות ג'ון סוויל, לשעבר שגריר בריטניה בוונצואלה, לתיאום מאמצי בריטניה לתמיכה בוונצואלה. לאחר שהדבר התפרסם במאי 2020, שר החוץ של ונצואלה חורחה אריזה זימן את השגריר הבריטי "להציג מחאה רשמית ולדרוש הסברים", ובפוסט בטוויטר כתב "אנו דורשים מממלכת בריטניה הגדולה וצפון אירלנד לסגת מתוכניות ההפיכה של וושינגטון ומכל יוזמה לא יציבה ". ונצואלה אפיינה את יחידת השיקום של ונצואלה כניסיון לתת מעמד מועדף עתידי על חברות בריטיות בוונצואלה.

### שליטה בזהב בלונדון
מאז 2018 עיכב בנק אנגליה את שחרורם של 31 טון זהב ונצואלי לממשלת מדורו. שר החוץ בבריטניה, אלן דאנקן, אמר בינואר 2019 כי בעוד שמסירת הזהב הייתה החלטה של בנק אוף אנגליה, "הם לוקחים בחשבון שיש כיום מספר גדול של מדינות ברחבי העולם המפקפקות בלגיטימיות של ניקולאס מדורו ומכירות בכך של חואן גוידאו".

ב-14 במאי 2020 הגיש הבנק המרכזי של ונצואלה תביעה משפטית נגד בנק אנגליה, כדי לאלץ את בריטניה לשחרר את הזהב בשווי 930 מיליון אירו לתוכנית הפיתוח של האו"ם לרכישת ציוד רפואי, רפואה ומזון לסיוע במגפת הקורונה בוונצואלה. גוידאו מינה דירקטוריון בנק מרכזי בוונצואלה במקביל, כך שבית המשפט יצטרך להחליט איזה דירקטוריון שולט באופן חוקי בזהב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
המסע המופלא של אדוארד טוליין

**"המסע המופלא** **של אדוארד טוליין"** (באנגלית: **The Miraculous Journey of Edward Tulane**) הוא ספר ילדים שנכתב על ידי הסופרת עטורת הפרסים קייט די-קמילו, אוייר על ידי בגרם איבטולין, והתפרסם בשנת 2006. הספר עוסק במסעו של ארנב חרסינה העובר בין בעלים שונים ולומד לאהוב.

## תקציר העלילה
אדוארד טוליין הוא ארנב חרסינה שמקורו בסין השייך לאבילין טוליין, ילדה בת 10 אשר אוהבת אותו עד עמקי נשמתה ומפנקת אותו. לאדוארד יש תודעה, אך הוא לא יכול לזוז. אדוארד מאוד אדיש לאהבתה של אבילין, אך מאוהב מאוד בעצמו ("החורף היא העונה החביבה עליו כיוון שאז הוא יכול לבהות בבואתו המשתקפת בחלונות החדר"). הדמות היחידה בסיפור שמודעת לתודעה של אדוארד היא פלגרינה, סבתה של אבילין, שהעניקה לה את אדוארד, ומתוארת כמכשפה. פלגרינה שמה לב לאנוכיות של אדוארד ומספרת לאבילין סיפור על נסיכה מפונקת שלא ידעה לאהוב ועל כך הופכת לחזירת יבלות. כמו בסיפורה של פלגרינה, גם גורלו של אדוארד נחרץ כאשר הוא צולל בעומקי הים לאחר שנזרק על ידי בריונים בהפלגה עם אביליין ומשפחתה.

### נושאים
הספר מתאר מסע לגילוי עצמי ונוגע בקשת של רגשות אנושיים ובהם, טוב-לב, חמלה, אובדן והתאוששות. הנושא המרכזי יכול להסתכם בציטוט מהספר: "אם אין לך כוונה לאהוב או להיות אהוב, אז כל המסע הוא חסר מטרה." (הבובה הישנה).

### המסע הרגשי של אדוארד
כאשר היה עם אביליין, אדוארד לא הרגיש רגשות חוץ מאהבת עצמו. הרגע שבו המצב הזה השתנה לראשונה היה כאשר נפל מהאונייה בתחילת הסיפור וחש פחד. במהלך הסיפור אדוארד מתגעגע לאבילין וחושב על בעליו הקודמים. ככל שחולף הזמן הוא לומד להעריך ולאהוב את מי שמחזיק ומטפל בו. בעקבות השינוי הזה אדוארד זוכה לגאולה כשבבסוף מסעו הוא מגיע לחנות צעצועים ונקנה על ידי אביליין, אליה התגעגע.

## הדמויות העיקריות בסיפור
* אדוארד - הדמות המרכזית בסיפור, שאחריה עוקבת העלילה. אדוארד הוא ארנב חרסינה סיני שמקורו מצרפת. פלגרינה הביאה אותו לאבילין ליום הולדתה השביעי. לאדוארד יש תודעה, ולפיכך הוא יכול רק לחשוב ולהרגיש. לאחר שנפל מאונייה הוא עובר מסע בין בעלים שונים שבו הוא לומד לאהוב ולהרגיש רגשות כלפי אנשים אחרים, ולבסוף מתאחד עם אביליין לאחר שהיא קונה אותו לבתה.
* אבילין - ילדה בת 10, לה שייך של אדוארד בתחילת הסיפור.
* פלגרינה - סבתה של אבילין, מתוארת על פי אדוארד כאישה מרושעת, שכן לאחר סיפור האגדה הטרגי שלה הוא משווה אותה למכשפה מהסיפור. היא הדמות היחידה בסיפור שמודעת לתודעה של אדוארד.

## רקע בחייה של המחברת
קייט די-קמילו נולדה בפילדלפיה שבפנסילבניה. היא סבלה מדלקת ריאות כרונית. בעקבות מחלתה עברה ביחד עם אמה ואחיה לפלורידה, בה האקלים חמים יותר. אביה נשאר בפנסילבניה בשל עיסוקו (מכירת מוצרים אורתודנטיים) ולא הצטרף למשפחתו בפלורידה.

ניתן לראות שני אזכורים מחייה בספר:

# המסע של אדוארד וגעגועיו לאבילין הם אזכור למסע של קייט מפילדלפיה לפלורידה כאשר הופרדה מאביה.
# המחלה של שרה רות בסיפור היא מחלת ריאות, כמו המחלה שהשפיעה על חייה של קייט בילדותה.

## קישורים חיצוניים
* 
*המסע המופלא של אדוארד טוליין באתר dafdaf.co.il
*The Miraculous Journey of Edward Tulane: Characters & Setting באתר study.com
*Novel Analysis:The Miraculous Journey of Edward Tulane באתר bulbapp.com

## הערות שוליים

קטגוריה:ספרי ילדים ונוער
קטגוריה:ספרי הוצאת כנרת
קטגוריה:ספרי 2006
יחסי הפיליפינים–רוסיה

**יחסי הפיליפינים–רוסיה** הם יחסי החוץ בין רוסיה לבין הפיליפינים.

## היסטוריה
[ימין|ממוזער|פגישה בין נשיא רוסיה ולדימיר פוטין ואת נשיא הפיליפינים [רודריגו דוטרטה בפסגת APEC, 19 בנובמבר 2016, פרו, לימה]]
הפיליפינים קיבלו עצמאות בשנת 1946, אך במהלך קרוב לשלושים השנים שלאחר מכן לא התקיימו יחסים דיפלומטיים בין מנילה למוסקבה. סיבה משמעותית לכך הייתה העובדה שהפיליפינים הייתה מדינה פרו-אמריקאית שבשטחה היו בסיסים צבאיים של ארצות הברית. לכן הפיליפינים התנגדו בעקביות לגוש הסוציאליסטי. המצב השתנה תחת הנשיא פרדיננד מרקוס. בתחילה, במאי 1972 הוקמה בפיליפינים אגודת הידידות הפיליפינים-ברית המועצות. ביוני 1974 קמה החברה הסובייטית "ברית המועצות - הפיליפינים". באותה 1974 הוקמה המפלגה הקומוניסטית בפיליפינים. ב-2 ביוני 1976 כוננו במהלך ביקורו של פרדיננד מרקוס במוסקבה היחסים הדיפלומטיים בין הפיליפינים לברית המועצות. בשנת 1977 התרחשו חילופי שגרירויות.

לאחר הפגישה בין נשיא רוסיה ולדימיר פוטין לנשיא הפיליפינים רודריגו דוטרטה ב-19 בנובמבר 2016, הצדדים הסכימו לחזק את היחסים בין המדינות. במהלך הפגישה שלאחר מכן ב-23 במאי 2017 במוסקבה, נחתמו מספר מזכרים בנושא העמקת שיתוף הפעולה בתחום הכלכלי, התרבותי, הצבאי והמלחמה בטרור. בשלהי כהונתו, דוטרטה השמיעה ביקורת על התנהלות רוסיה במלחמת רוסיה-אוקראינה.

## יחסים כלכליים
בשנת 2009 הוקמה המועצה העסקית הפיליפינית-רוסית שבמסגרתה מתקיימות ישיבות יזמיות קבועות וקיימות שותפויות בין ערים ואזורים של שתי המדינות. בעתיד, יתקיימו חילופי מורים וסטודנטים של ISAA בין האוניברסיטה הממלכתית של מוסקבה אוניברסיטת סנקט פטרבורג עם אוניברסיטת הפיליפינים.

בשנת 2010 היקף הסחר הדו-צדדי בין המדינות הסתכם ב-1.067 מיליארד דולר, היצוא הרוסי הסתכם ב-641 מיליון דולר. בתקופה מינואר עד יולי 2011 הסתכם המסחר ב-905.2 מיליון דולר. בשנת 2010 ביקרו בפיליפינים כ-15 אלף רוסים. בשנת 2016 ביקרו כבר 35 אלף. עבור אזרחי הפדרציה הרוסית הכניסה ללא ויזה מותרת עד 30 יום.

## שיתוף פעולה צבאי-טכני
עד 2017, הפיליפינים וברוניי נותרו המדינות היחידות באזור אסיה-פסיפיק שמעולם לא רכשו נשק רוסי.

בתחילת דצמבר 2016 החל דיאלוג בין משרדי ההגנה של רוסיה והפיליפינים על חיזוק שיתוף הפעולה הצבאי הדו-צדדי. באוקטובר 2017 נחתם הסכם על שיתוף פעולה צבאי-טכני וחוזה לאספקה לפיליפינים של משגרי RPG-7V ותחמושתם.

## נציגויות דיפלומטיות
* הפיליפינים מחזיקה ברוסיה שגרירות במוסקבה ו-2 קונסוליות בסנקט פטרבורג ובוולדיווסטוק.
* רוסיה מחזיקה בפיליפינים שגרירות במנילה וקונסוליה כללית בסבו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ברוס קריין

**רוברט ברוס קריין** (באנגלית: **Robert Bruce Crane**; 1857 - 30 באוקטובר 1937) היה צייר אמריקאי. הוא הצטרף למושבה Lyme Art בראשית המאה העשרים. אולם התקופה הפעילה ביותר שלו הגיעה לאחר 1920, כאשר במשך יותר מעשור עשה רישומי שמן של יער, כרי דשא וגבעות. הוא התפתח לצייר טונליסטי בהשפעת ז'אן צ'ארלס קאזין בגריז-סור-לוינג. העבודות הבוגרות של קריין היו כמעט תמיד סצנות סתיו וחורף. בדרך כלל הוא צייר בסטודיו שלו בברונקסוויל, ניו יורק, שם כמו רבים מהטונליסטים הסתמך בעיקר על זיכרונות מחוויות הרישום שלו בחוץ.

## יצירה מוקדמת
אביו של ברוס קריין, סולומון קריין, היה אמן חובב בעצמו והכיר לבנו את תחום האמנות בניו יורק מגיל צעיר. עם זאת, בטיול קיץ להרי האדירונדאק הוא שגרם להתעניינותו של ברוס בציור. בגיל שבע עשרה בסביבות 1874 עבר עם משפחתו לאליזבת, ניו ג'רזי שם הוא עבד כצייר אצל אדריכל. בתקווה להתחיל קריירה בתחום זה, הוא פנה לאמן המפורסם אלכסנדר הלוויג וויאנט וביקש להתחיל אצלו חניכה. וויאנט ביקש לראות כמה מעבודותיו של קריין, אך ברוס לא האמין כי כישוריו מספיקים כדי להרשים את וויאנט. לכן, הוא דחה את הבקשה ובילה את השנה שלאחר מכן, בשיפור כישוריו לפני שהראה את עבודתו בפני וויאנט והחל לעבוד אתו. הם נשארו חברים עד מותו של וויאנט.

## תהילה
ברוס קריין החל ללמוד בליגת הסטודנטים לאמנויות בניו יורק ובשנת 1876 הוצג לראשונה בתערוכה באקדמיה הלאומית לעיצוב, והגיש את ציור בשם "הכנסייה השוודית העתיקה, פילדלפיה "
ממוזער|338x338 פיקסלים|ברוס קריין, נוף בשלג
קריין החל לצייר נופים של איסט המפטון ולונג איילנד, מה שהביא לו שבחים ואישור ביקורתי (כמו גם הכנסה קבועה.) לאחר מכן עזב את ניו יורק ללמוד בצרפת אצל ז'אן צ'ארלס קאזין, צייר צרפתי ידוע של המאה ה-19. הוא חווה שם הצלחה אך הדברים עמדו להשתנות.

## משבר משפחתי
אשתו הראשונה של ברוס קריין, ז'אן בוצ'ארד בריינרד, אושפזה במוסד סגור, אף כי מעולם לא הובהר אם הדבר נבע ממחלת נפש ממשית או היה זה מקרה של אלכוהוליזם, כפי שהסבירה אן קריין (בתה מנישואים קודמים). ז'אן החלה להאשים בפומבי את ברוס קריין בניאוף עם בתו החורגת אן, אך התיק נדחה והגירושין הסתיימו בשנת 1902. ברוס יתחתן עם אן בריינרד שנתיים לאחר מכן, למרות פער גיל 25. הייתה להם בת, שנקראה גם אן.

## חזרה לתהילה
פרק הזמן הזה גרם למבקרים רבים להאמין שקריין איבד את מגעו ואת כישוריו. אבל חזרתו להרי האדירונדאק גרמה לעבודתו להתבגר כשהחל להתמקד ביסודות הטבע.
ממוזער|296x296 פיקסלים|ברוס קריין, גבעות בחורף
בשנת 1909 זכה במדליית ארד בתערוכת מכון קרנגי על עבודותיו, והראה שהוא עדיין בכושר טוב. במהלך שני העשורים הראשונים של המאה ה-20, קריין זכה לפחות בעשרה פרסים גדולים ולאומיים ובינלאומיים.

הוא גם היה קשור לגלריות האומנות של גרנד סנטרל והשתתף בתערוכת חבריו בשנת 1933. בשנת 1897 הוא נבחר לאקדמיה הלאומית לעיצוב כאקדמאי חבר, והפך לאקדמאי מלא בשנת 1901.

## מוות
קריין שבר את אגן הירכיים בנפילה בשנת 1935, שכמעט הרגה אותו. את שארית שנותיו בילה בברונקסוויל לפני שמת ב-30 באוקטובר 1937.

הוא קבור בבית העלמין גרין-ווד, ברוקלין.
ממוזער|276x276 פיקסלים|ברוס קריין, נוף סתווי

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ציירים אמריקאים
קטגוריה:אמריקאים שנולדו ב-1857
קטגוריה:אמריקאים שנפטרו ב-1937
דודג' קסטום רויאל

**דודג' קסטום רויאל** (באנגלית: **Dodge Custom Royal**, קרוי גם: **Custom Royal Lancer**) היא מכונית סלון אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1955–1959 בארצות הברית.

## תצורות "דודג' קסטום רויאל"
* דור ראשון - "Dodge Custom Royal I" יוצר בין השנים 1955–1956.
* דור שני - "Dodge Custom Royal II" - יוצר בין השנים 1956–1959.

## ממאפייני "דודג' קסטום רויאל"

* מנוע קדמי / מנוע בנזין.
* מנוע הנעה אחורית.
* מנוע קירור מים.

### תצורות
* 4 דלתות - סדאן.
* 2 דלתות - קופה הרדטופ.
* 4 דלתות - הרדטופ (דור שני).
* 2 דלתות - קבריולה (דור שני).

## גלריה

קובץ:1955 Dodge Custom Royal sedan front 4.28.18.jpg | "דודג' קסטום רויאל", שנת 1955
קובץ:1956 Dodge Custom Royal on the road.jpg | "דודג' קסטום רויאל", שנת 1956
קובץ:1959 Dodge Custom Royal Lancer Convertible (30348460594).jpg | "דודג' קסטום רויאל לנסר", שנת 1959 -קבריולה
קובץ:1956-Dodge-Golden-Lancer-2dr-HT-tail.jpg | "דודג' קסטום רויאל לנסר", 2 דלתות, שנת 1956
קובץ:Dodge Custom Royal 1957.jpg | "דודג' קסטום רויאל", שנת 1957
קובץ:1959 Dodge Custom Royal Sedan.jpg | "דודג' קסטום רויאל", 4 דלתות סדאן, שנת 1959
קובץ:1959 Dodge Custom Royal; Weeki Wachee-02.jpg | "דודג' קסטום רויאל", שנת 1959 - קבריולה
קובץ:1959 Dodge Custom Royal; Weeki Wachee-01.jpg | "דודג' קסטום רויאל", שנת 1959 - קבריולה
קובץ: 1959 Dodge Custom Royal; Weeki Wachee-08.jpg| "דודג' קסטום רויאל", שנת 1959 - מבט לתא הנהג ולוח מחוונים


## ראו גם
* דודג'
* דודג' 1955
* דודג' 880
* דודג' דה לוקס
* קרייזלר רויאל
* קרייזלר רויאל (אוסטרליה)
* דודג' רויאל

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1955
קסטום רויאל
קטגוריה:מכוניות אמריקאיות
קטגוריה:כלי רכב צבאיים אמריקאיים
מוזגת החלב

**מוזגת החלב** (בהולנדית: **Het melkmeisje**) הוא ציור שמן על בד מאת הצייר ההולנדי יאן ורמיר. בעברית היצירה נודעת גם בשמות "החלבנית", "הרפתנית" ו"יוצקת החלב". הציור, שאורכו 45.5 ס"מ ורוחבו 41 ס"מ, מוצג ברייקסמוזיאום שבאמסטרדם, והוא נחשב לאחת היצירות המוכרות ביותר של המוזיאון. תאריך יצירת הציור אינו ידוע במדויק; הרייקסמוזיאום מעריך כי הוא נוצר ב-1658, מוזיאון המטרופוליטן לאמנות מעריך כי הוא נוצר או בשנת 1657 או בשנת 1658, ואילו האתר "Essential Vermeer" נותן טווח של שלוש שנים בין 1658 ל-1661.

ורמיר מתאר ביצירה סצנה מחיי היום-יום, בין הפעמים הראשונות שבהן הציב דמות בודדת בתוך חלל סגור. ביצירה מתוארת עוזרת בית המכינה גבינה בחדר פשוט. מדובר באשה צעירה וניכר מגופה כי היא חסונה. היא חובשת כובע לבן, סינר כחול ושרווליה מופשלים לצורך עבודות הבית. על פי הערכות, היא הייתה המשרתת במטבח בביתו של ורמיר. על הרצפה ישנו מחמם רגליים, ובאריחי הקיר מתוצרת דלפט ניתן לראות דמויות שונות כמו קופידון. מהחלון המופיע בצד שמאל של היצירה נכנס אור רב המאיר את החדר.

ורמיר עשה שימוש באשליה אופטית ביצירה בשימוש לא רק בפירוט רב אלא גם במתן תחושת משקל לחולבת ולשולחן. האור הנשקף מהחלון לא פוגם בקשיחות הלחם המונח על השולחן או בחלקי גופה של העוזרת. חצי מפניה של החלבנית מוטל בצל, וקשה לדעת מה הם מביעים. אי הידיעה הזו מאופיינת כאפקט מונה ליזה שבו מסתורין אופף את הדמות שבמרכזה של היצירה.

בתקופתו של ורמיר עוזרת הבית הוצגו כנשים מסוכנות המנסות לפתות גברים ולפגוע במעמדם החברתי, אך ביצירתו של ורמיר מוצגת העוזרת באופן מכובד.

בסריקות רנטגן שבוצעו ליצירה התגלו שינויים בקומפוזיציה הראשונית. בגרסה המקורית של הציור הייתה תלויה מפה על הקיר מעל מוזגת החלב וסל מצד ימין למטה. הסרת הפריטים סייעה למקד את המבט במזיגת החלב ובכך העצימה את הסצנה.

בנקודות המגוז - מעל היד של מוזגת החלב - נראות נקודות שמעידות על כך שוורמיר שהשתמש בסיכות. ייתכן שהוא שהשתמש בהן למתוח חוטים על מנת לדייק את הפרספקטיבה בציוריו.

האור, הנשפך מהחלון בקו אלכסוני הוא הגורם המאחד של התמונה. ורמיר הטיל את האור לחלל באופן הדרגתי ורך. רוב הקווים בציור מאוזנים ומאונכים ולא אלכסוניים ובכך תורמים לתחושת שלווה ביצירה.

## בתרבות

*ציורו של ורמיר עומד במרכז שירהּ של המשוררת הפולניה ויסלבה שימבורסקה - "ורמיר"

::כָּל עוֹד הָאִשָּׁה הַזֹּאת מֵהָרַיְקְסְמוּזֵיאוּם
::מוֹזֶגֶת יוֹם אַחַר יוֹם
::חָלָב מִכַּד לִקְעָרָה
::בִּדְמָמָה וּבְרִכּוּז מְצֻיָּרִים
::הָעוֹלָם אֵינוֹ רָאוּי
::לְקֵץ הָעוֹלָם.
:::(תרגום מפולנית: רפי וייכרט)

*בקומדיית המצבים הפיג'מות הציור מוצב בדירה של השלישייה בין עונות 1-3.

## קישורים חיצוניים

## הערות שוליים

קטגוריה:ציורי שמן
קטגוריה:אוספי רייקסמוזיאום
קטגוריה:ציורים מהמאה ה-17
קטגוריה:יאן ורמיר
קטגוריה:ציורים של קופידון